Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10690

4. fejezet Repülés előkészítés és repülésvégrehajtás 4.1 Az üzemeltetés létesítményeinek alkalmassága A légijármű parancsnoka a repülést ne kezdje meg az előtt, hogy minden lehetséges és ésszerű eszközzel meggyőződött arról, hogy megfelelőek azok a rendelkezésre álló földi és/vagy vízfelszíni területek valamint létesítmények, beleértve a távközlési és navigációs berendezéseket is, amelyek az ilyen repülés végrehajtásához valamint a repülőgép biztonságos üzemeltetéséhez közvetlenül szükségesek. Megjegyzés: A jelen előírásban alkalmazott „lehetséges és ésszerű eszköz” kifejezés a légijármű parancsnoka részéről az indulási helyen a légiforgalmi tájékoztató szolgálatok által kiadott hivatalos közlemények vagy más forrásokból származó egyéb közvetlen tájékoztatások felhasználását jelenti. 4.2 Repülőtér üzemeltetési minimum A légijármű parancsnoka ne hajtson végre repülést olyan repülőtéren ahol a repülőtér üzemeltetési minimum alacsonyabb, mint amit a repülőtér vonatkozásában azon állam határozott meg, amelyben a repülőtér elhelyezkedik, kivéve ha erre az adott állam külön engedélyt ad. Megjegyzés: Néhány állam gyakorlata szerint a repülés tervezési célokra magasabb minimumokat jelölnek meg arra az esetre, ha a repülőteret kitérőként választják szemben azzal, ha a repülőtér a tervezett leszállás helye. 4.3 Repülés előtti tájékoztatás 4.3.1 A légijármű parancsnoka biztosítsa, hogy az utasok szóbeli tájékoztatás vagy más módszer segítségével megismerjék a következő eszközök elhelyezkedését és használatát:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes